A valódi gyönyörűség
Csúf és kurta a Teljesűlés kéje;
megvolt, s törve sohajtasz: „Kár, hogy megvolt!” 
Kedvesem, ne siessünk, mint a barmok, 
vágyainkat a Pillanatba ölni:
mert ellankad a tűz, elvész az érzés.
Inkább végtelen – így, így! – ünnepelvén 
nyujtsuk a boldog heverést s a csókot!
Így majd semmi csömör nem ér el, semmi 
lankadás; gyönyörünk volt, van, lesz, mindig 
újra kezdődik, soha sincsen vége… 
Versek